Document ID: 32010D0172

ROZHODNUTIE KOMISIE
z 22. marca 2010,
ktorým sa mení a dopĺňa rozhodnutie 2002/840/ES, pokiaľ ide o zoznam zariadení schválených na ožarovanie potravín v tretích krajinách
[oznámené pod číslom K(2010) 1707]
(Text s významom pre EHP)
(2010/172/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na smernicu Európskeho parlamentu a Rady 1999/2/ES z 22. februára 1999 o aproximácii právnych predpisov členských štátov týkajúcich sa potravín a prídavných látok do potravín upravovaných ionizujúcim žiarením (1), a najmä na jej článok 9 ods. 2,
keďže:
(1)
V súlade so smernicou 1999/2/ES potravina upravená ionizujúcim žiarením sa nesmie doviezť z tretej krajiny, pokiaľ nebola upravená v zariadení na ožarovanie schválenom Spoločenstvom.
(2)
Zoznam schválených zariadení bol ustanovený rozhodnutím Komisie 2002/840/ES (2).
(3)
Prostredníctvom príslušných indických orgánov Komisia prijala žiadosť o schválenie troch zariadení na ožarovanie v Indii. Experti Komisie vykonali kontrolu zariadení na ožarovanie, aby zistili, či spĺňajú požiadavky smernice 1999/2/ES, a najmä či úradný dozor zaručuje, že tieto zariadenia spĺňajú požiadavky článku 7 uvedenej smernice.
(4)
Zariadenia v Indii spĺňajú väčšinu požiadaviek smernice 1999/2/ES. Nedostatky identifikované Komisiou boli príslušnými orgánmi Indie primeraným spôsobom riešené.
(5)
Rozhodnutie 2002/840/ES by sa preto malo zodpovedajúcim spôsobom zmeniť a doplniť.
(6)
Opatrenia ustanovené v tomto rozhodnutí sú v súlade so stanoviskom Výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha k rozhodnutiu 2002/840/ES sa mení a dopĺňa v súlade s prílohou k tomuto rozhodnutiu.
Článok 2
Toto rozhodnutie je určené členským štátom.
V Bruseli 22. marca 2010

Labels: 7
18
17
16